Zournal Démaliz: Oté ti plantèr arèt anval la bav krapo bann kolonial
Oté ti plantèr arèt anval la bav krapo bann kolonial
Kozman po bann ti plantèr kann lapo sobat na in bout tan po in ti moné po lopri tone kann èk bann zizinié kolonial i diriz nout péi mandoné fo arèt domand siouplé dann systèm makot nout péi lé dodan zordi. Oté ti plantèr bord bann larzan kolonial, sindika kolonial sèl solision po pran anmin bann zizine kann sra lindépandans wa sov zot métié nora pi bézoin bès kilot dovan bann gro zozo kapitalis kolonialis i sort andéor bana i pran azot po kouyon. Alor tank zot wa rès anmaré dan lo systèm kolonial zot sra toultan dann bèzman, dann malizé larzan, andété èk bann krédi bana la angant azot dodan. Pouwar larzan i dwa pa désid po nou, i dwa pa komand anou. Planté po nout manzé arèt angrés bann zizinié.
Ala in gayar tèks Défin Franswa Sintomèr la ékri po bann Plantèr zot i pé artrouv sa an mizik. Po ankouraz zot konba...
Plantèr
Plantèr po planté
Li lé kontan planté
Lèrk po zot péyé
In ralé pousé
Mésyé dann biro klimatizé
La fine kalkilé
Koman li sar ralé
Plantèr dann malizé
La koup larivé
Bann kann nana borèr
Nou té toultan planter
Nou vé pi rant somèr
Mésyé sindika oté
Li lé parti ‘’Paris’’
Koz èk gouvèrnnman fransé
Mizèr nou po pasé
Toultan nou plant kann
Toultan nou lé planté
Kansa nou va konprann
Publié par Zournal Démaliz à 12:28:00
Libellés : Bitasyon
Kozman 20 Désanm (6)
Bann nouvo migran i débark
Démaliz i réponn azot
Démaliz i koz èk zot
Rapèl po zot konèt
Kominiké Zournal Démaliz
Oté ti plantèr arèt anval la bav krapo bann koloni...